Meral Konrat

Meral Konrat (1963 senesi saban ayınıñ 11-nci, Karaman) — Türk aktörı, yırcı ve televizion ötkericisi.

 Ayatı 
Asılı Qırımtatar qorantasında dünyağa keldi. 

Marmara universitetiniñ Güzel Sanat fakultetinde İnteryer mimarlığını ögrengen Konrat, studentliginiñ birinci yıllarında reklam filmlerinde rol alğan soñ, kinematografqa keçti. Birinci oynağan filminen mukâfat qazanğan soñ, diqqatını bu zenaat üzerinde topladı. Sanatçınıñ aktörlıqtan ğayrı, modellik, alıp barıcılıq, kliplerniñ rejisörlığı, prodüserlik ve senariy yazuvda tecribesi bar, em de “Men itiraf etem” adlı albomnı çıqardı. O, em de 1994 senesi yayınğa çıqıp başlağan “Vitrin” programasını TGRT telekanalında 2004 senesine qadar tolu 10 yıl devamında alıp bardı. Çoqtan berli çeşit telekanallarda farqlı formatlarda programalar alıp barğan Meral Konrat, er iş künü saat 10:00-da “Qaradeniz TV” telekanalında sabalıq programasını keçirdi, anda meşur musafirlerni qabul etti.

2004 senesi Türkiyedeki yerli saylavlarda Şişli rayonından Genç Parti firqasınıñ namzeti olaraq çıqış yaptı. Saylavda Mustafa Sarıgül ğalebe qazandı.

 Filimleriniñ cedveli 

 Aktör olaraq 

 1988: Üçünci Köz
 1988: Belâlı Kelin
 1989: Allahım Sen Bilirsiñ
 1989: Doktorlar
 1989: Gülbeyaz
 1989: Oyunnıñ Soñu
 1989: İsa, Musa, Meryem
 1990: Yalı
 1991: Qaranlıqnıñ Soñu
 1992: Anasınıñ Qızı
 1992: Sarı Çeçek Soqağı
 1993: Qıdıruv
 1993: İşğal Altında
 1993: Kederli Yıllar
 1993: Tahmine
 1993: Baarde solğanlar
 1994: Qaderge 45 bar
 1994: Saylav anbarı
 1995: Qader
 1995: Dört yol ağzı
 1996: Solğan Gül
 1998: Yaz sevgim
 1998: Sevgi ve barışıq
 1998: Baar ve Ümüt
 2003: Sağlıqlaşuv
 2004: Derya Geyiği
 2005: Zehir ve Şifa
 2012: Barınaq

 Prodüser olaraq 

 1995: Qader
 1996: Solğan Gül
 1998: Sevgi ve barışıq
 1998: Yaz Sevgim

 Qaydlar 

Kategoriya:1963 senesinde doğğanlar
Kategoriya:Bugün sağ olğan adamlar